அஜித் பால் சிங்

அஜித் பால் சிங் (Ajit Pal Singh, பிறப்பு ஏப்ரல் 1, 1947) இந்திய பஞ்சாப் மாநிலத்து சன்சார்பூரை சேர்ந்த தொழில்முறை வளைதடிப் பந்தாட்ட விளையாட்டு வீரராவார்.  இந்திய வளைத்தடிப் பந்தாட்ட அணியின் தலைவராக விளையாடியுள்ளார். இவருக்கு 1970க்கான அருச்சுனா விருது அறிவிக்கப்பட்டு 1972இல் வழங்கப்பட்டது. வளைத்தடிப் பந்தாட்டத்தில் நடுக்கள விளையாட்டாளராக இருந்தார். 1975இல் மலேசியாவின் கோலாலம்பூரில் நடந்த உலகக் கோப்பை போட்டிகளில் இந்திய அணியின் தலைவராக விளையாடி வெற்றி ஈட்டினார்.

அஜித் பால் சிங் மூன்று ஒலிம்பிக் போட்டிகளில், 1968,1972,1976, இந்திய அணியில் விளையாடியுள்ளார்; முதல் இரண்டு ஒலிம்பிக் போட்டிகளில் இந்திய அணி மூன்றாவதாக வென்று வெண்கலப் பதக்கம் பெற்றது.   2102ஆம் ஆண்டு ஒலிம்பிக்கில் இவர் இந்தியக் குழுத்தலைவராக நியமிக்கப்பட்டார். அரசியல்வாதியோ, அலுவலர்களோ அல்லாது ஒரு விளையாட்டு வீரர் இவ்வாறாக குழுத்தலைவர் பதவிக்கு நியமிக்கப்படுவது அதுவே முதல் முறையாகும்.http://www.deccanherald.com/content/239075/ajit-pal-singh-named-indian.html இருப்பினும் கடுமையான முதுகெலும்பு அழற்சியால் இந்நிகழ்வில் கலந்து கொள்ள இயலவில்லை. 1992இல் இவருக்கு  பத்மசிறீ விருது வழங்கப்பட்டது.

மேற்சான்றுகள்

பகுப்பு:1947 பிறப்புகள்
பகுப்பு:இந்திய ஒலிம்பிக் வீரர்கள்
பகுப்பு:அருச்சுனா விருது பெற்றவர்கள்
பகுப்பு:பத்மசிறீ விருது பெற்ற விளையாட்டுத்துறையினர்
பகுப்பு:இந்தியப் பஞ்சாபில் விளையாட்டு
பகுப்பு:இந்திய வளைதடிப் பந்தாட்ட வீரர்கள்
பகுப்பு:வாழும் மக்கள்